**אוגדן נוסח 10 הנחיות ודגשים של מ"י לאוכלוסייה -הרחבת ההגבלות נגיף הקורונה, עדכון מס' 1**

**מחלקת חירום/חטיבת המבצעים**

**-בלמ"ס-**

**סימוכין: 69073820**

**19 יולי 2020 עדכון מס' 1 לנוסח מס' -10**

**אוגדן שאלות ותשובות, דגשים וחידוד הנחיות משטרת-ישראל לאוכלוסייה**

**בהתאם לשינויים והגבלת הפעילות במרחב הציבורי, בתקש"ח**

**הגבלות כלליות לכל ימי השבוע - החל מ- 17/7/2020 יום שישי בשעה 17:00**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **התקהלות מותרת** | **התקהלות מותרת:**   * **בשטח פתוח** – עד 20 אנשים. * **במבנה** – עד 10 אנשים (כולל בית תפילה).   **(למעט**- מקומות עבודה ומשפחות גרעיניות).   * **כל התקהלות במסגרת טקס דתי וטקס שאיננו דתי, כפופה לכללי ההתקהלות במבנה ובשטח פתוח, בהתאמה.** | **יועמ"ש מנהלת קורונה** |
| **תזכורת- הפעלה או שהייה במקום/עסק אסור- ייאכף.** | **שהייה במתקן שעשועים המצוי בשטח ציבורי, או במקומות שהפעלתם נאסרה**.  **העסקים האסורים:**   1. דיסקוטק 2. פארק מים 3. בית מרחץ 4. פארק שעשועים 5. לונה פארק 6. מתקני שעשועים 7. אולם או גן לשמחות ולאירועים. 8. מקום לעריכת מופעים וירידים. 9. בית קולנוע. 10. תיאטרון. 11. מוסד תרבות אחר למעט מוזאון. 12. בר ופאב ובכלל זה בר ופאב בבית מלון. | **יועמ"ש מנהלת קורונה** |
| **מכוני כושר וסטודיו** | **חדרי כושר**   * + 1. **תיאסר הפעלת מכון כושר ומקום המשמש לפעילות ספורט או מחול, ובכלל זה סטודיו**, **למעט שימוש של ספורטאי תחרותי המקיים את כל התנאים הבאים**:        1. **הספורטאי מחזיק באישור של איגוד או התאחדות כמשמעותם בחוק הספורט,** התשמ"ח-1988, המאשר כי הוא היה רשום באיגוד או בהתאחדות בכ"ד בתמוז תש"פ (16 ביולי 2020), הוא נמצא כשיר לפי סעיף 5 לחוק הספורט ובוטח לפי סעיף 7 לחוק הספורט.        2. **לעניין ענף ספורט אישי** – לקח חלק ב-4 תחרויות לפחות בשנים 2019-2020.        3. **לעניין ספורט קבוצתי** – רק למי שיהיה רשום בטופס המשחק ב-6 תחרויות לפחות בשנים 2019-2020.     2. יש לוודא כי לכל אדם המתאמן במכון כושר או במקום המשמש לפעילות ספורט או מחול יש **תעודה מטעם איגוד או התאחדות כמשמעותם בחוק הספורט,** התשמ"ח-1988.     3. **הפעלת מכון כושר או מקום המשמש לפעילות ספורט או מחול בניגוד לתקנות – עבירה פלילית** שתיאכף באמצעות הטלת קנס מנהלי .     4. **שהייה במכון כושר או במקום המשמש לפעילות ספורט או מחול בניגוד לתקנות** – **עבירה פלילית**- שתיאכף באמצעות הטלת קנס מנהלי . | **יועמ"ש מנהלת קורונה** |
| **מסעדות ובתי אוכל**  **ההנחיות יכנסו לתוקף ביום ג', 21.7.2020, בשעה 05:00.** | 1. **עד ליום 21.7.2020 בשעה 05:00 יחולו הכללים הבאים:**    1. מסעדות ובתי אוכל יהיו פתוחים גם לישיבה במקום, בכפוף לעמידה בהוראות ה"תו הסגול".    2. מספר הלקוחות המותר: 20 בשטח הסגור ו-30 בשטח הפתוח, תוך שמירת מרווחים בין השולחנות.    3. אם קיימים במקום חללים בנויים ונפרדים זה מזה, ללא דלת מקשרת, לרבות חללים בקומות נפרדות, ניתן להושיב עד 20 אנשים בכל חלל. 2. **החל מיום 21.7.2020 בשעה 05:00 יחולו הכללים הבאים: לגבי בתי אוכל, לרבות בית אוכל במקום עבודה:**    1. רשאים לפעול **במשלוחים או באיסוף עצמי מבית האוכל בלבד, ללא ישיבה במקום**.    2. **מסעדות ובתי אוכל בבית מלון** – מספר השוהים יוגבל ל-35% מהתפוסה המרבית המותרת.    3. **הפעלת בית אוכל, למעט** בית אוכל בבית מלון, שלא באמצעות משלוחים או איסוף מבית האוכל - **עבירה פלילית שתיאכף** באמצעות הטלת קנס מנהלי . | **יועמ"ש מנהלת קורונה** |

**תוספת הגבלות רק לסופי שבוע-**

**החל מ- 17/7/2020**

**יום שישי בשעה 17:00 ועד יום ראשון בשעה 05:00**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **איסור על שהייה בחופי הים**  **(החל מתאריך 24/7/2020)** | **איסור על שהייה בחופי הים**:  מגבלה זו תיכנס לתוקף בסוף השבוע שיחל ביום 24.7.2020.  **שהייה בחוף הים במהלך סוף השבוע בניגוד לתקנות - עבירה פלילית שתיאכף** באמצעות הטלת קנס מנהלי. | **יועמ"ש מנהלת קורונה** |
| **איסור על הפעלת העסקים** | **איסור על הפעלת העסקים הבאים:**  חנות, קניונים, שווקים קמעונאים, מספרות ומכוני יופי, ספריות, גן חיות, ספארי, פינות חי, מוזיאונים וחללי תצוגה, בריכות שחייה (**למעט** בריכות שחייה בבתי מלון שיישארו פתוחות לאורחי המלון בלבד), אטרקציות תיירותיות ורכבל.  **העסקים רשאים להפעיל שירות משלוחים.**  הפעלת עסק מהעסקים המפורטים להלן במהלך סוף השבוע בניגוד לתקנות - עבירה פלילית שתיאכף באמצעות הטלת קנס מנהלי .  **העסקים הבאים רשאים להישאר פתוחים, גם אם נמצאים בקניון**: מקום למכירת מזון, בית מרקחת, חנות שעיקר עיסוק במכירת מוצרי היגיינה, חנות אופטיקה ומעבדה לתיקון מוצרי תקשורת או מחשבים | **יועמ"ש מנהלת קורונה** |

**מענה ודגשים לשאלות כלליות של הציבור**

|  |  |  |
| --- | --- | --- |
| **נושא/שאלה** | **תשובה** | **מקור/המשיב** |
| **האם חלה מגבלה על מרחק יציאה מהבית?** | **לא חלה** מגבלה על מרחק יציאה מהבית. | **יועמ"ש מנהלת קורונה** |
| **איסור שהייה בחוף הים, כולל אגם כנרת בסופי שבוע.** | **תיאסר** השהייה בחופי הים סופי השבוע (כולל אגם הכנרת). **החל מסוף השבוע שיחל ביום שישי 24/7/2020.** | **יועמ"ש מנהלת קורונה** |
| **פעילות ספורט ימי במרינה** | **מרינה – על פי החלטת משרד המשפטים – מרינה אינה נחשבת חוף ים, ועל כן מותר לקיים פעילות ספורט במרינה, או לצאת מהמרינה לצורך פעילות ספורט בים** (כדוגמת: צלילה, שייט, גלישה, סאפ).  **לפיכך- ניתן לקיים את הפעולות האלה בים, ככל שהמעבר הוא לא דרך חוף הים (באמצעות המרינה, למשל).** | **יועמ"ש מנהלת קורונה** |
| **חנויות ושירותים חיוניים שההגבלה לא תחול עליהם:** | **הגבלת הסגירה לא תחול על חנויות המספקות שירותים חיוניים:** מקומות למכירת מזון, בתי מרקחת וחנות שעיקר עיסוקה מכירת מוצרי היגיינה, חנויות אופטיקה ומעבדה לתיקון מוצרי תקשורת או מחשבים, ועל בריכת שחייה בבית מלון, המיועדת לאורחי המלון בלבד.  **הבהרה**: מקומות אלה **רשאים לפעול גם אם נמצאים בתוך קניון.** | **יועמ"ש מנהלת קורונה** |
| **נחלים ומעיינות** | **טיול בנחלים ומעיינות –מותר לשהות.**  **בטיול בשמורות טבע וגנים –נדרש זימון מקום מראש בהתאם לתוו הסגול.** | **יועמ"ש מנהלת קורונה** |
| **האם בריכות שחייה יכולות להיות פתוחות באמצע השבוע?** | **לא נקבע איסור** על הפעלתן בתקנות – **לכן פתוחות באמצע השבוע** בלבד (**למעט בריכות לפעוטות- הפעלתן נאסרה**). (לפיכך: **אמצע שבוע- מותר.** **סוף שבוע – אסור,** למעט בתי מלון) | **יועמ"ש מנהלת קורונה** |
| **הבהרה לגבי לופט** | **הבהרה בכל הנוגע ללופט:**  ברוב המקרים יש להם רישיון לעסק לגן אירועים (כך גם עפ"י החלטת וועדה של משרד הפנים שאמונה על חוק רישוי), יהיו מקרים בהם לופט יקבל פריט של 7.7א' מקום לעריכת מופעים, ויהיו מקרים בהם אין כלל פריט רישוי. במהות , עסקים אילו לא שונים מאולמות/גני אירועים, ההבדל הוא בהגשת מזון ואלכוהול- המבלים מגיעים בד"כ עם מזון ואלכוהול שלהם והמקום מספק מטבחון. לאחר בירור, עמדת משרד הבריאות היא כי לופט בלי פריט רישוי או עם פריט רישוי של אולם אירועים (7.9) הופעות אומן (7.7א') **אסורים בפתיחה.** | **יועמ"ש מנהלת, רמ"ד רישוי/חטיבת האבטחה,**  **יועמ"ש משרד הבריאות** |
| **חובת בידוד -**  **הבהרה** | **קיימת חובת בידוד גם למי שנבדק לקורונה בשל חשד להדבקות (לא סותר את חובת השלמת הבידוד ל-14 יום אם יש צורך) .** | **יועמ"ש/חמ"ל משרד הבריאות** |
| **טיולים מאורגנים**  **בשטח פתוח** | **מותר עד 20 אנשים בשטח פתוח** (שמירת מרחק, מסיכות והיגיינה). | **יועמ"ש/חמ"ל משרד הבריאות** |

**על מנת לבלום את נגיף הקורונה, יש להמשיך להישמע להנחיות משרד הבריאות בדבר: שמירה על ריחוק פיזי, עטית מסכות במרחב הציבורי ושמירה על היגיינה.**

ריכזה כתבה וערכה

**דליה סלומון**, רפ"ק

ר' תחום שת"פ ורשויות

**'זה בידיים שלנו, ביחד ננצח את נגיף הקורונה'**

**בברכה**.

**גל גלעד**, סנ"צ

רמ"ד חוסן והכוונת ואוכלוסייה

מחלקת חרום/חטיבת המבצעים

**לשירותכם: מוקד מידע משטרת-ישראל: 110, מוקד משרד הבריאות: 5400\*, מוקד מידע פקע"ר:104, מוקד מד"א:101, מוקד כב"ה:102**